Държавен вестник, бр. 52, 2018 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  52
2. да нямат изискуеми публични задъл­
жения;
3. да не са получавали финансови сред­
ства от други законоустановени източници 
за същата цел.
(4) Обстоятелствата по ал. 3, т. 1 – 3 се 
доказват с писмена декларация.
(5) Изпълнителният директор на Агенцията 
за хората с увреждания със заповед открива 
конкурсната процедура за кандидатстване с 
проекти и определя състава на комисията за 
оценка и класиране на постъпилите проекти.
(6) Допуснатите и недопуснатите за оценка 
проекти се утвърждават със заповед на изпъл­
нителния директор на Агенцията за хората с 
увреждания в срок до 14 дни след изтичане 
на срока за кандидатстване.
(7) За всяко заседание на комисията по 
ал. 5 се изготвя протокол, който се подписва 
от председателя и членовете є.
(8) Комисията предлага за утвърждаване 
от изпълнителния директор на Агенцията за 
хората с увреждания класирането на допус­
натите проекти.
(9) Изпълнителният директор на Аген­
цията за хората с увреждания със заповед 
утвърждава окончателното класиране на 
допуснатите проекти.
(10) Заповедите по ал. 6 и 9 подлежат на 
обжалване по реда на Административнопро­
цесуалния кодекс, като обжалването не спира 
изпълнението им.
(11) Изпълнителният директор на Агенци­
ята за хората с увреждания сключва с лица­
та с класирани и одобрени за финансиране 
проекти договори, въз основа на които се 
отпускат финансовите средства.
Чл. 24. (1) Хората с трайни увреждания 
ползват правото на месечна добавка за соци­
ална интеграция според индивидуалните им 
потребности съобразно вида и степента на 
увреждането и степента на трайно намалена 
работоспособност и въз основа на извърше­
ната социална оценка по реда на глава трета.
(2) База за определяне на месечната добав­
ка за социална интеграция е гарантираният 
минимален доход, който се определя от Ми­
нистерския съвет на основание чл. 12, ал. 3 
от Закона за социално подпомагане. 
Чл. 25. (1) Месечната добавка за социална 
интеграция за транспортни услуги е в размер 
15 на сто от гарантирания минимален доход.
Чл. 26. (1) Месечната добавка за ползване 
на информационни и телекомуникационни 
услуги е в размер 20 на сто от гарантирания 
минимален доход.“
Съгласно чл. 76 АПК нормативни адми­
нистративни актове се издават от изрично 
овластени от Конституцията или закон орга­
ни. Правилникът за прилагане на Закона за 
интеграция на хората с увреждания е приет с 
постановление на Министерския съвет, който 
е компетентният административен орган. 
Съгласно чл. 114 от Конституцията на Репуб­
лика България въз основа и в изпълнение 
на законите Министерският съвет приема 
постановления, разпореждания и решения. С 
постановления Министерският съвет приема 
и правилници и наредби (чл. 6, 1) ЗНА).
Оспорените разпоредби са приети в съот­
ветствие с правилата на чл. 26, ал. 2, чл. 27 и 
28 от Закона за нормативните актове, дейст­
ващи към момента на приемането им (ДВ, 
бр. 46 от 2007 г.), които предвиждат публику­
ването на проекта на интернет страницата на 
съответната институция заедно с мотивите, 
съответно доклада, като на заинтересованите 
лица се предоставя най-малко 14-дневен срок 
за предложения и становища по проекта. 
Проектите са съгласувани с органите, чиито 
правомощия са свързани с предмета на регу­
лиране на предлагания акт или са задължени 
да го прилагат. Проектите заедно с доклад на 
министъра на труда и социалната политика, 
който е техен вносител, и мотивите към тях 
са внесени в Министерския съвет, който е 
приел съответните изменения на Правилни­
ка за прилагане на Закона за интеграция на 
хората с увреждания на свои заседания.
При анализ на оспорените разпоредби на 
чл. 12, ал. 2, т. 3 и 5, чл. 13, ал. 4 от пра­
вилника съдът не установи противоречие 
с разпоредбите на Конвенцията за правата 
на хората с увреждания, с разпоредбите на 
чл. 10 – 13 и чл. 42 от Закона за интеграция 
на хората с увреждания, както и с чл. 6, ал. 2 
от Закона за защита от дискриминация.
Не се установява противоречие и между 
чл. 19, ал. 11 от правилника и норми от по-
висок ранг. Разпоредбата на чл. 19, ал. 11 е 
издадена в съответствие с чл. 31 ЗИХУ, според 
който изпълнителният директор на Агенцията 
за хората с увреждания утвърждава програми 
и проекти за започване и развитие на са­
мостоятелна стопанска дейност на хората с 
увреждания при условия и по ред, определени 
в правилника за прилагане на закона. 
Налице е съответствие и между разпо­
редбата на чл. 42, ал. 1 и 5 ЗИХУ и чл. 24, 
ал. 1 ППЗИХУ. 
Поради това оспорването на тези разпоред­
би на правилника е неоснователно и следва 
да се отхвърли.
Съдът намира, че има противоречие меж­
ду разпоредбата на чл. 42, ал. 1 и 3 ЗИХУ и 
разпоредбите на чл. 24, ал. 2, чл. 25 и 26 от 
правилника. Разпоредбата на чл. 42, ал. 13 
ЗИХУ делегира на компетентния орган пра­
вомощието да уреди на подзаконово ниво 
размера, условията и реда за отпускане, 
изменяне, спиране, прекратяване и възобно­
вяване на добавката за социална интеграция. 
Добавката представлява сбор от парични 
средства, предназначени за покриване на 
допълнителни разходи за: транспортни услу­